ཡེ་ལོ་ཉིས་སྟོང་བཅུ་གཉིས་ལོའི་ཟླ་བཅུ་བའི་ཚེས་དགུ་ཉིན་པཱ་ཅི་སི་ཐན་གྱི་སཱཝཐཱི་ལུང་གཞུང་དུ་ཡ་ང་བའི་དོན་རྐྱེན་ཞིག་བྱུང་བ་ནི།བྱིས་པ་ཆུང་ཆུང་ཞིག་གི་མགོར་མེ་མདས་བརྒྱབ་ཅིང་གཞན་ཁ་ཤས་ལའང་རྨས་སྐྱོན་ཚབས་ཆེན་བཟོས་པ་དེ་རེད།ཁོ་མོ་ནི་ཕྱིས་སུ་ཡེ་ལོ་༢༠༡༣ལོའི་ནོ་འབེར་ཞི་བདེའི་བྱ་དགའི་འོས་མིར་ཚུད་པ་དང་འགྲོ་བ་མིའི་ཐོབ་ཐང་གི་བྱ་དགའ་ལེན་མཁན།རྒྱལ་སྤྱིའི་བྱིས་པའི་ཞི་བདེའི་གསོལ་རས་ལེན་མཁན་སྐྱེས་མའི་སློབ་གསོ་འདྲ་མཉམ་དུ་འཐོབ་པར་རེ་བའི་རྩོད་ལེན་པ་མཱ་ལ་ལ་ཟེར་བའོ།།ཁོ་མོས་ང་ནི་མཱ་ལ་ལ་ཡིན་ཞེས་པའི་མིང་ཐོག་ནས་སྐྱེས་མ་སྤྱི་དང་བྱིས་པ་བུ་མོ་ཚོས་སློབ་གསོའི་གོ་སྐབས་འདྲ་མཉམ་དུ་འཐོབ་པའི་ཉིན་ཐོ་མང་དུ་སྤེལ་བས།ཏལིསབྷན་གྱིས་ཁོ་མོའི་མགོར་མེ་མདས་བརྒྱབ་སྟེ་མེད་པར་གཏང་རྩིས་བྱས་མོད།འོན་ཀྱང་སྟབས་ལེགས་ཏེ་ཚེ་སྲོག་གི་མཆོད་མེ་མ་གཟིམས་པར་མ་ཟད་ཁོ་མོ་འཛམ་གླིང་ལ་སྐད་གྲགས་ཆོད་པའི་སློབ་གསོའི་ཁེ་དབང་རྩོད་ལེན་པ་ཞིག་ཏུ་ཆགས་ཤིང་མཉམ་འབྲེལ་རྒྱལ་ཚོགས་ཀྱི་སྤྱི་ཁྱབ་དྲུང་ཆེ་སྐུ་ཞབས་བྷན་ཀི་མོན་སོགས་ཀྱིས་ལོ་རེའི་ཟླ་༡༡པའི་ཚེས་༡༠ཉིན་ནི་མཱ་ལ་ལའི་ཉིན་མོར་གཏན་ཁེལ་བ་རེད།